**SAŽETAK POZIVA**

Poziv na dostavu projektnih prijedloga

u ograničenom postupku dodjele bespovratnih sredstava

Provedba Intervencijskog plana Grada Belog Manastira i Općine Darda

**Referentna oznaka: KK.08.2.1.07**

1. **Predmet i svrha poziva**

Predmet Poziva: Provedba Intervencijskog plana Grada Belog Manastira i Općine Darda kroz ulaganja predviđena Akcijskim planom.

Svrha (cilj) Poziva**:** Održiva fizička, socijalna i gospodarska regeneracija Grada Belog Manastira i Općine Darda s ciljem smanjenja socijalnih nejednakosti, isključenosti i siromaštva.

1. **Financijska alokacija, iznos i intenzitet bespovratnih sredstava**

Ukupan raspoloživ iznos bespovratnih sredstava za dodjelu u okviru ovog Poziva je **133.338.316,00 HRK.** Upravljačko tijelo zadržava pravo ne dodijeliti sva raspoloživa sredstva u okviru ovog Poziva.

Postotak sufinanciranja bespovratnih sredstava po pojedinom projektu smije iznositi maksimalno **85% prihvatljivih izdataka**.

1. **Prihvatljivi prijavitelji i partneri**

Poziv na dostavu projektnih prijedloga upućuje se unaprijed određenim prijaviteljima:

* Gradu Belom Manastiru
* Općini Darda,

koji su jedini prihvatljivi prijavitelji u smislu ovog Poziva.

Pozvani prijavitelji odabrani su na temelju sljedećeg kriterija:

* Odluke Ministarstva regionalnoga razvoja i fondova Europske unije o pilot područjima za provedbu Programa integrirane fizičke, gospodarske i socijalne regeneracije malih gradova na ratom pogođenim područjima od 18.veljače 2015.
* Planirani je kao nositelji projekata te su kao takvi navedeni u Akcijskom planu odobrenog Intervencijskog plana Grada Belog Manastira i Općine Darda.

Prijavitelji mogu prijaviti i provoditi projekt samostalno ili u partnerstvu.

Prihvatljivi partneri u smislu ovog Poziva mogu biti:

* Jedinice lokalne i regionalne (područne) samouprave osnovane temeljem Zakona o područjima županija, gradova i općina u Republici Hrvatskoj (NN 46/10, 145/10, 37/13, 44/13, 45/13, 110/15)
* Ustanove osnovane od strane Republike Hrvatske na temelju Zakona o ustanovama (NN 76/93, 29/97, 47/99, 35/08), upisane u Sudski registar[[1]](#footnote-1) ili jedinice lokalne i regionalne (područne) samouprave, osnovane osnovane na temelju Zakona o lokalnoj i područnoj (regionalnoj) samoupravi (NN 33/01 - pročišćeni tekst) i Zakona o izmjenama i dopunama Zakona o lokalnoj i područnoj (regionalnoj) samoupravi (NN 125/05, 109/07, 125/08, 36/09, 150/11, 144/12, 19/13, 137/15)
* Trgovačka društva u većinskom javnom vlasništvu, osnovana po Zakonu o trgovačkim društvima (NN 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15), upisana u Sudski registar
* Regionalni koordinatori i lokalne razvojne agencije osnovane na temelju Zakona o regionalnom razvoju (NN 147/14), Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12 i 19/13 - pročišćeni tekst, 137/15), Zakona o trgovačkim društvima (NN 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15) i temeljem Zakona o ustanovama (NN 76/93, 29/97, 47/99, 35/08), upisane u Sudski registar
* Turističke zajednice osnovane na temelju Zakona o turističkim zajednicama i promicanju hrvatskog turizma (NN 152/08), upisane u Upisnik turističkih zajednica
* Udruge osnovane na temelju Zakona o udrugama (NN74/14) i upisane u Registar udruga Republike Hrvatske[[2]](#footnote-2)
1. **Prihvatljive aktivnosti**

Prihvatljive aktivnosti koje se mogu financirati u okviru ovog Poziva su sve aktivnosti predviđene Intervencijskim planom Grada Belog Manastira i Općine Darda:

* Gradnja nove građevine; adaptacija, rekonstrukcija, uklanjanje postojeće građevine, uređenje i opremanje sljedećih vrsta građevina javne infrastrukture na području grada Belog Manastira i općine Darda i to za sve navedene kategorije kako slijedi:
	+ društvene infrastrukture na otvorenom i zatvorenom namijenjene boravku i rehabilitaciji djece, predškolskom odgoju i obrazovanju (dječji vrtići), kulturnim događanjima i javnim okupljanjima te djelovanju udruga civilnog društva i drugim javnim sadržajima
	+ obrazovne infrastrukture, uključujući osnovne i srednje škole, umjetničke škole te učeničke domove
	+ poslovne infrastrukture, uključujući skladišne prostore, poslovne prostorije, prostore za obavljanje funkcija poduzetničkih potpornih institucija, poslovne zone (u smislu izgradnja infrastrukture u postojećoj zoni), prostore za socijalno poduzetništvo i poticanje socijalnog poduzetništva, instrastrukturu namijenjenu istraživanju i razvoju te obrazovanju malih i srednjih poduzetnika, kao i poljoprivrednika te druge oblike poslovne infrastrukture uključujući infrastrukturu za distribuciju lokalnih proizvoda
	+ sportsko-rekreativne infrastrukture otvorenog i zatvorenog tipa
	+ infrastrukture namijenjene sadržajima u kulturi i kulturne baštine
	+ infrastruktura stambenog sektora
	+ javne prometne infrastrukture uključujući: lokalne, županijske i nerazvrstane ceste, prilazne ceste za druge oblike javne infrastrukture, biciklističke staze, prijelaze i parkirališta za bicikle, uređenje javnih parkirnih površina, autobusnih stajališta, pješačke prijelaze, staze i pothodnike i sl.
	+ drugih javnih prostora na kojima se građani okupljaju, zadržavaju i borave, a koje su od značaja za atraktivnost naselja za život, uključujući gradske trgove i ulice
	+ popratnu infrastrukturu tehničkog ili administrativnog tipa nužnu za održavanje i funkcioniranje gore navedenih tipova javne infrastrutkure
	+ druge oblike infrastrukture u skladu s Intervencijskim planom Grada Belog Manastira i Općine Darda
* Kupnja nekretnina (uključujući i pripadajuće izgrađeno zemljište) i zemljišta za potrebe projekata planiranih IP-om Grada Belog Manastira i Općine Darda[[3]](#footnote-3)
* Priprema projektne i tehničke dokumentacije (npr. idejno rješenje, idejni projekt, glavni projekt, izvedbeni projekt, projekt opreme, projekt uklanjanja; geodetski i geotehnički elaborati, parcelacijski elaborat, konzervatorski elaborat, revizija građevinskih projekata, troškovnik radova i opreme, studija izvedivosti i analiza troškova i koristi, izrada elaborata i/ili studija utjecaja zahvata na okoliš, prethodne i/ili glavne ocjene prihvatljivosti, odnosno zahtjeva za ocjenu o potrebi procjene utjecaja na okoliš/prirodu, geomehanička, građevinska, konstruktivna istraživanja, arhitektonski/građevinski snimak stanja, izrada dokumentacije za javnu nabavu radova, robe i usluga, dokumentacija potrebna za radove na održavanju, projektna prijava, izrada energetskog pregleda i energetskog certifikata, stručna revizija i/ili nadopuna projekta, razrada investicijskog ciklusa, izrada strategija, planova, analize strategija, planova urbane regeneracije, poslovnih planova, istraživanja tržišta, marketing/komunikacijskih planova i projektnu prijavu za potrebe provedbe projekata planiranih IP-om Grada Belog Manastira i Općine Darda)
* Voditelj projekta (u skladu sa čl. 38 Zakona o poslovima i djelatnostima prostornog uređenje i gradnje NN 78/15)
* Reguliranje doprinosa neophodnih za dobivanje svih potrebnih suglasnosti/odobrenja vezanih uz ishođenje građevne dozvole ili priključenje na komunalnu infrastrukturu ili druge dozvole vezano za izvođenje radova.
* Priključci, radovi na priključcima i doprinosi vezani uz stavljanje infrastrukture u funkciju
* Stručni nadzor građenja
* Projektantski nadzor
* Konzervatorska, restauratorska, arheološka i ostala srodna istraživanja te povezani stručni nadzor
* Zaštita na radu u fazi izvođenja radova – Koordinator II
* Edukacija i razvoj kapaciteta ciljanih skupina projekta
* Popratne promotivne aktivnosti s ciljem podizanja vidjljivosti projektnih aktivnosti i EU financiranja te diseminacije rezultata
* Aktivnosti za promicanje horizontalnih načela Europske unije
* Financijska revizija ugovora o dodjeli bespovratnih sredstava[[4]](#footnote-4)
* Aktivnosti upravljanja projektom
1. **Geografska ograničenja**

Provođenje projektnih aktivnosti nije geografski ograničeno, ali projektne aktivnosti moraju biti vezane uz odobreni Intervencijski plan Grada Belog Manastira i Općine Darda.

1. **Administrativni podaci (rok, oblik i mjesto podnošenja)**

Projektni prijedlozi podnose se u jednom zatvorenom paketu/omotnici isključivo preporučenom poštanskom pošiljkom ili osobnom dostavom najkasnije do **30. lipnja 2022**. na adresu:

**Središnja agencija za financiranje i ugovaranje programa i projekata Europske unije**

**Ulica grada Vukovara 284 (objekt C)**

**HR - 10000 Zagreb**

 Paket za prijavu treba sadržavati sljedeće dokumente podnesene u zatraženom formatu:

|  |  |  |
| --- | --- | --- |
| Dokument | Obvezno (da ili ne) | Referenca |
| 1. Prijavni obrazac A dio[[5]](#footnote-5) | da | Obrazac 1. (obrazac je dostupan za popunjavanje u elektroničkom formatu) |
| 2. Prijavni obrazac B dio | da  | Obrazac 2. |
| 3. Izjava prijavitelja | da | Obrazac 3. |
| 4. Izjava partnera | da, ako je primjenjivo | Obrazac 3a. |
| 5. Sporazum o partnerstvu | da, ako je primjenjivo | Obrazac 4. |
| 6. Izjava prijavitelja o statusu s obzirom na (ne)povrativost poreza na dodanu vrijednost | da | Obrazac 5. |
| 7. Izjava partnera o statusu s obzirom na (ne)povrativost poreza na dodanu vrijednost | da, ako je primjenjivo | Obrazac 5a.  |
| POPRATNI DOKUMENTI[[6]](#footnote-6) |  |  |
| Studija izvedivosti | da | * Slobodna forma sa stupnjem složenosti ovisno o veličini i kompleksnosti projekta
 |
| Popratna dokumentacija za utvrđivanje prihvatljivosti prijavitelja i partnera – obavezna za sve prijavitelje i partnere | da, ako je primjenjivo | * Potvrda Porezne uprave da su ispunjene obveze plaćanja dospjelih poreznih obveza i obveza za mirovinsko i zdravstveno osiguranje (ne starija od 30 dana od dana predaje projektne prijave) – u izvorniku, primjenjivo za prijavitelje i partnere
* Izvadak iz odgovarajućeg registra (registra ustanova, sudskog, registra udruga, upisnika turističkih zajednica (ne stariji od 30 dana od dana predaje projektne prijave)[[7]](#footnote-7) – preslika (nije primjenjivo ako je prijavitelj/partner JLS)
* Preslika akta o osnivanju, statut i drugi opći akt ustanove (nije primjenjivo ako je prijavitelj/partner JLS)
 |
| Popratna dokumentacija za utvrđivanje prihvatljivosti projekta (kriterij spremnosti za realizaciju) | da (ovisno što je primjenjivo) | Ovisno o kategoriji građevine:* Lokacijska dozvola s otisnutom klauzulom pravomoćnosti
* Dokaz pravnog interesa za izdavanje građevinske dozvole u smislu članka 109. Zakona o gradnji
* Građevinska dozvola s otisnutom klauzulom pravomoćnosti
* Glavni projekt potpisan i pečatiran u skladu sa Pravilnikom o obveznom sadržaju i opremanju projekata građevine
* Dokumentacija za nabavu radova
* (*u slučaju da je prošao rok od 3 godine od izdavanja potvrde glavnog projekta i/ili akta kojim se produljuje važenje potvrde glavnog projekta potrebno je priložiti dokaz o prijavi početka građenja u obliku Obavijesti o prijavi početka građenja nadležnog upravnog tijela*)
* Potvrda nadležnog konzervatroskog odjela Ministarstva kulture (ako je primjenjivo)
* Rješenje o ocjeni o potrebi procjene  utjecaja na okoliš (ako je provedena Ocjena te ukoliko nije ishođena građevinska dozvola)
* Rješenje o provedenom postupku procjene utjecaja na okoliš zajedno s netehničkim sažetkom (ako je proveden postupak te ukoliko nije ishođena građevinska dozvola)
* Akt izdan od strane nadležnog tijela za provođenje postupka ocjene prihvatljivosti za ekološku mrežu (OPEM) prema odredbama Zakona o zaštiti prirode (ako nije dio Rješenja o provedenom postupku procjene utjecaja na okoliš ili Rješenja o ocjeni o potrebi procjene utjecaja na okoliš; potrebno dostaviti u svim slučajevima neovisno o eventualno ishođenim dozvolama, s obzirom da akt služi za verifikaciju kriterija prihvatljivosti projekta vezanog uz mjere za praćenje ciljnih vrsta i staništa)
* Važeće rješenje nadležnog tijela za jednostavne građevine (sukladno članku 143. i 144. Zakona o zaštiti prirode)
* Relevantne suglasnosti predviđene Zakonom (ako su primjenjive imajući u vidu opis konkretnih projekata)
 |
| Popratna dokumentacija za utvrđivanje prihvatljivosti troškova prijavitelja i partnera  | da ako se potražuju troškovi osoblja | * Akt/i o unutarnjem ustrojstvu ili organizacijsku shemu institucije s posebno označenim organizacijskim jedinicama i radnim mjestima zaposlenika/djelatnika koji sudjeluju u provedbi projekta
* Dokumenti (akt) temeljem kojih se utvrđuje iznos bruto plaće za radno mjesto djelatnika – člana projektnog tima
* Dokaz o isplaćenim plaćama za razdoblje od 12 mjeseci koje prethode datumu podnošenja projektne prijave za djelatnika i/ili za djelatnika na istom ili sličnom radnom mjestu sukladno ovim UzP, točka 2.9.1.
 |
| Popratni dokumenti za ocjenu kvalitete projektne prijave | da | * **Projektni obrazac iz IP-a** (opis projekta čija se priprema predlaže predmetnom prijavom)
1. **Životopisi članova projektnog tima ili opis posla** za nabavu usluge upravljanja projektom ili novo zapošljavanje koji sadrži i tražene kvalifikacije stručnjaka
 |

1. <https://sudreg.pravosudje.hr/registar/f?p=150:1> [↑](#footnote-ref-1)
2. [https://registri.uprava.hr/#!udruge](https://registri.uprava.hr/%23%21udruge) [↑](#footnote-ref-2)
3. Uvjeti pod kojima se kupnja nekretnina smatra prihvatljivom određeni su Pravilinikom o prihvatljivosti izdataka (NN 5/14, NN 143/14) [↑](#footnote-ref-3)
4. Financijska revizija i izvještaj neovisnog financijskog revizora obavezno je za projekte koji se sufinanciraju iz ESI fondova u iznosima jednakim ili većim od 1,5 milijuna kuna. [↑](#footnote-ref-4)
5. Prijavni obrazac A. dio objavljen je na sljedećoj mrežnoj stranici: <https://esif-wf.mrrfeu.hr>. Na navedenoj stranici nalazi se Korisnički priručnik za popunjavanje Prijavnog obrasca A. dio. Aplikacija podržava sljedeće Internet preglednike: Internet Explorer 9 ili novije verzije, Google Chrome 23.0 ili novije verzije te Mozilla Firefox 17.0 ili novije verzije. Uz papirnatu verziju, Prijavni obrazac A. dio potrebno je dostaviti i u elektroničkom formatu kao zasebnu datoteku u .pdf formatu na DVD-u ili CD-u s oznakom R: CD/R, DVD/R, i to upravo onu datoteku koja je generirana od strane web aplikacije i potom spremljena na računalo radi ispisa. Datum i vrijeme navedeni u donjem desnom kutu stranica Prijavnog obrasca A. dio moraju biti identični u papirnatoj verziji i u elektroničkoj verziji dostavljenog Prijavnog obrasca A. dio. [↑](#footnote-ref-5)
6. Svi popratni dokumenti koje je sastavila i ovjerila ovlaštena institucija mogu se dostaviti u preslici, ukoliko nije drugačije naznačeno. Međutim, MRRFEU (UT) i SAFU (PT2) zadržavaju pravo zatražiti izvornik bilo kojeg od tih dokumenata tijekom postupka dodjele bespovratnih sredstava, ako to procjene potrebnim. [↑](#footnote-ref-6)
7. Izvadci iz registra ili upisnika koji su javno dostupni putem web aplikacije se mogu dostaviti u neovjerenom elektroničkom ispisu [↑](#footnote-ref-7)